André de Longjumeau

André the Longjumeau (død 1253 eller senere) var en misjonær og oppdagelsesreisende tilhørende dominikanerordenen. 

Kong Ludvig IX av Frankrike sendte ham i 1238 til Konstantinopel for å hente Jesu tornekrone, som kongen hadde kjøpt av den latinske konge av Konstantinopel, kong Balduin II av Courtenay. 

Han ledet senere to sendeferder til mongolenes rike. Første gang, 1245-1247, hadde han med seg brev fra pave Innocent IV. Den andre gangen, 1249-1251, bragte han med seg gaver og brev fra kong Ludvig IX av Frankrike til Güyük Khan (som imidlertid i mellomtiden var avgått med døden). 

Da han i 1251 kom tilbake fra sin annen reise til mongolene, bragte han med seg informasjon om nestorianske kristne både i storkhanens hoff og i hans nære familie. Dette førte til at den franske konge sendte en misjonær, Willem van Rubroek, til mongolene. 

Selv døde pater André i 1253 eller noe senere som misjonær i Det hellige land.

Litteratur 
 Bertold Altaner: Die dominikanermissionen des 13. jahrhunderts. Forschungen zur geschichte der kirchlichen unionen und der mohammedaner- und heidenmission des mittelalters (= Joseph Wittig, F.X. Seppelt [Hrsg]: Breslauer studien zur historischen theologie. Bd. 2). Frankes Buchhandlung, Habelschwerdt (Schles.) 1924.
 Jacques Le Goff: Ludwig der Heilige. Klett-Cotta, Stuttgart 2000, ISBN 3-608-91834-5.

Mongolias historie
Franske katolske prester
Katolske misjonærer
Franske dominikanere
Misjonærer i Mongolia
Franske diplomater
Franske oppdagere